lyen Emwen Etin ne O Kheke Omwan na ya wewe Vbe Uhunmwun oto- 
agbon hia 

Emwen okaro 

Vbe ikpede nogie-igbe, vbe uki nogiweva vbe ukpo 1948, Iko asikoko oghe 

Akugbe Uhunmwun Evbo hia, na ye lyen emwen oghe etin ne o kheke ne 

omwanagbon gha mween, wewe; a gben emwen na hia ladian vbe ipapa ebe ne 

lele ona. Vbe iyeke ona, Iko Asikoko na da tie uhunmwun evbo hia ni re emeba 

ne iran ye emwen na wewe, ne Iran taen ye ehe na, gha na mie onren ne iran 

tiere,rhan oto ere katekate vbe owa ebe kevbe owa iruemwin ovbehe hia, vbe na 

gbe awawe ye etin domwande uhunmwun evbo ra ikinkin evbo 

A bie emwan hia umwon-mwen bie etin nai setin ye ero gbe re kevbe ayan-egbe- 

omwan. 

Avbe Akugbe Uhunmwun Evbo rrie egbe yo kankankan ne iran ya ru asa kevbe 

ugue ye etin ne o kheke domwande-omwan. 

Ebe iruemwin ne Akugbe Uhunmwun Evbo gben o re o rhie amwentin yan ne 

emwan ughughan hia neo rre agbon naa, vbe uwu ezi etin emwin ne o kheke ne 

omwan kevbe uyi oghe omwan. 

Vbe uwe Amuso lyen emwen etin ne o kheke ne omwanikomwan, Uhunmwun 

Evbo hia Nikugbe khare vbe na i na gbe awawe yo we etin nii ne o kheke omwan 

ikomwan umwon-mwen ne o ne domwande oghoe. 

Etin emwi ne o kheke na, oghue iran khin. 

Etin na hia khekue 

Okere ne uwe ren iran. Ru lyobo ne u ya ton iran mu gbe ukhunmwun, kevbe ne 

ugha re ugbe rue kevbe ne emwanike-emwan hia. 

Ne o karo vbe uhunmwun emwen 

Vbene a na mie wee ayere ero wee etin ne o kheke emwan hia fere oro re eyato 

oghe arhiegbe, emwanta kevbe ofunmwengbe vbe agbon. 

Vbene a na mie wee etin emwin ne o kheke ne omwan ne a ma ka yo, ne o si 

uyinmwen obuluku-obuluza, ne o rhu emwan aro ekhoe, kevbe agbon node ne 



emwan nagbon gha na ghao rhie orhienrhien arriegbe ne omwan ya ta emwen 

ne o ho ne o ta vbe uwu amuentinyan kevbe arhiegbe hin obo ohan ke aimwen 

rre, ne a ya wewe zeevbe ida-eho oghe emwan kekan hia, 

Vbene a ne mie wee emwin ne o kere ne o wee na ghe ye atua tua emwan, ne 

iran ghe ya gha gbodan ghe uyinmwen ne o wegbe kevbe oderhu emwan ne i 

mween ase serrio wee ne ilele, oghe uhi ru gue etin omwan ne o khekee, 

Vbene a na mie wee okere na ru alaghodaro oghe ayin-kugbe vbe ose vbe 

adese uhunmwun evbo hia, 

Vbene a na mie wee Akugbe Uhunmwun Evbo hia tae guobo vbe Ebe 

Emwanmwan Emwe Iruemwin ne iran gben wee iran mween amuentin yan etin 

nii ne o kheke omwan we ne ikpia kevbe ikhuo gha re umwonmwen vbe ilele etin 

ne kheke iran, kevbe ikhua gha re umwonmwen vbe ilele etin ne o kheke iran, 

kevbe wee iran vbe muegbe ne iran ya ru alaghodaro ne o nase ye aro oghe 

omwan vbe uwu ayan-egbe-omwan ne o kpolo se, 

Vbene a mie, wee otu arrioba hia yanren ne iran ya ku iro-kugbe yaba Akugbe 

Uhunmwun Evbo hia, ne atonmu gha re uyi kevbe agbarokoto ne a rhie ne etin 

emwin ne o kheke ne emwan vbe uwu arriegbe, 

Vbene a mie wee agbon hia renren wee etin nii hia ne o kheke ne omwan gha 

mween kevbe arriegbe oro re emwin ne o kpolo se kpataki na ya ru amuse ye 

eyan na, 

Rhunmwunda ona, nia 

IKO OKULUGBE 

Da kha wee 

lYEN EMWEN NA RRANREN OGHE 

ETIN HIA NE O KHEKE NE EMWAN GHA MWEEN 

Ze vbe uhunmwun emwi kpataki ne emwan hia, ke uhunmwun evbo hia mie, vbe 

iyeke ona wee domwande omwan, ke domwande otu vbe uwu evbo, ghi gha ka 

iyen emwen oghe etin nii ye ekhoe, ne iran hia vbodekode ya gha ma emwan 

emwin, na mie ehe na mie wee aru alaghodaro ye emwen na hia, okade-okade, 

vbe uwu Uhunmwun Evbo Kevbe adese okpevbo, na mie wee iran mween atamu 



ayerero kevbe agbaro-koto vbe ebu emwan arrioba hia kevbe ebu emwan ne o 
rre ikinkin ni ne rre ototo arrioba. 

Emwen Nokaro. 

Emwan ne agbon hia ne a biere, a bie iran noyan-egbe Iran kevbe wee, umwon- 
mwen o ree etin hia ne o kheke iran khin. A ye ewaen kevbe ekhoe ne o maa wu 
iran, ne iran gha yin da egbe vbe orhion oghe eten-okpa. 

Emwen nog leva 

Dowande -omwan ore o mween etin ne o khekee kevbe a yaan-egbe omwan 
ovbehe. lyen emwen na, vbe ne alughaen ke-alughaen i na rro, ne o dekaen ovbi 
evbo ne omwan khin, omwan fuofua ra okhui-khui okpia ra okhuo, ra ovbi evbo 
na ze, ugamwen, otu aze, ra otu eghaevbo, uhunmwun evbo ra oto evbo ne 
omwan ke rre, ukhu ne omwan mween, ubiemwe, ra emwin ovbehe hia. Levba- 
sevba, alughaen-ke alughaen ni khian gha rro vbekpa otu aze ne omwan ye, 
ototo evbo ne omwan ke rre, ra arrioba evbo ne o yaan egbe ere, arrioba edayi 
ra arrioba ne i mween ekhae ne egbe ere, ra evbo ne o rre ototo arrioba ovbehe. 

Emwen nogieha 

Domwande-omwan mween etin ne o ya gha rro, ne o gbare ne o yaan egbe ere 
ke ugue omwan. 

Emwen Nogiene 

Ai khian mu omwaikomwan ovien, ra ne o gha ga vbe uwu ovien; ovien kevbe eki 
ovien ore awa-abore rua vbe ode hia fere. 

Emwen Nogie-lsen. 

Ai khian ye etin mu omwankomwan gba na rii ore oya ne uden ne evbi; ra na ya 
oya ne o ma ke na ya ne omwan ne agbon re. 



Emwen Nogie-ehan. 

Domwande-omwan mween etin na ya ye ero vbe odaro uhi vbe eheikeihe ne o 
rhirhi gha ye. 

Emwen Nogie-ihinron 

Umwonmwen ore emwan hia khin vbe odaro uhi,kevbe wee iran vbe mween 
oghae umwonmwen vbe uwu agbaroghe oghe uhi vbe na i na ru ne eso aghi se 
esu rae. Emwan hia ore o kheke na ya ru asa umwonmwen gue hin na ya ru ne 
eso rae ne o rra uhi iyen emwen etin ne o kheke omwan na, kevbe emwikemwin 
ne o gha si omwan la okpa emwen nil. 

Emwen Nogie-erenren. 

Domwande-omwan mween etin vbe uwu atamu na ya gualo adolo vbe obo iko 
ezo nosekpe, vbe emwen ra uhi oghe eyoto etin na rhie ne vbe uwu ebe uhi. 

Emwen Nogie-ihinrin 

Ai khian de obo mu omwanikomwan, na ya etin mu ren khui, ra ne mu ren ye 
ewedo, ra na khu ere hin oto evbo ere rre. 

Emwen Nogie-igbe 

Domwande-omwan mween oghae umwonmwen ne o ya ye owa ezo na 
danmwen eho ezo ere vbene o kheke, vbe iko ekhaemwen ne o ta emwata, vbe a 
gha gualo oto emwin ne o ru, kevbe uhi ne o rra re. 

Emwen Nogie-oworo 

1 . Domwande-omwan ne a tie ere ezo wee o rra uhi emwin eso, o kheke ne 
wee na ye aro oma rrie abe ghe ere rhinrin ate do mien wee a lele uhi gui 



ezo nii vbe idagbo vbe uwu owa ezo; kevbe we emwanmwan rro na ya 
mudia ne ne o gui ezo nii. 
2. Aikhian mu omwaikomwan wee o rriabe rhunmwunda o ru emwin eso rria 
abakunu eso, ne o ma se na bu abe orukho gbe omwan ba, vbe ilele uhi 
oghe uhunmwun evbo, vbe eghe ne o rra uhi nii. Ai khian vbe bu abe irra 
uhi ne o kpolo gbe ne o ma kheke gbe omwan; sokpan na ye omwan abe 
ne o kheke vbe eghe ne o na rra uhi nii bu-ohien. 

Emwen Nogie-lweva 

Ai khian mu omwanikomwan mudIa vbe ne i na mween oto ere, na gha ta etafia 
emwin ekhokho ere, ye egbee ere, owa ere, ra ebe na gben gie ere, ra na vbe la 
uwu igbodan sa orho ye uyi ere kevbe ihe ukpo ere. Domwande-omwan mween 
etin oghae na ya rhie asa kevbe ugue uhi ne vbobo iran ni ta etafia, ra ni gbe 
odan ghe omwan. 

Emwen Nogie- Iwera 

1 . Domwande-omwan mween etin ne o gha ya gha rro zee vbe ne o yaan- 
egbe ere, ne o ya gha khian yo khian ree, kevbe etin ne o ya gha mween 
ehe ne o dia, vbe uwu odin oghe uhunmwun evboi ke uhunmwun evbo. 

2. Domwande-omwan mween etin ne o gha ya kpa vbe evbo-ike-evbo ne o 
rhirhi gha ye, ke evbo ere, gha rrie evbo ovbehe; kevbe ne o ya vbe 
werriegbe gha dee evbo ere 

Emwen Nogie-lwene 

1 . Domwande-omwan mween etin vbe evbo ovbehe ne o ye, ne o ya gualo 
ugue ne egbe ere, hin obo ukpokpo kevbe oyanghan. 

2. Etin na i ra setin mien yi vbe ekpa ezo na tiere, ne o ma kaen irra uhi iwina 
otu aze, ra ne etin na mien yi, vbe uyinmwen ne o ma la uro emwanmwan 
iruemwin oghe Akugbe Uhunmwun Evbo hia. 



Emwen Nogie-Ekesugie 

1 . Domwande-omwa mween etin ne o gha ya gha re ovbievbo okpa. 

2. Ai khian lo etin ne o ma ke yan omwan ikomwan ya kha wee e ghi re ovbi 
evbo ne o wee iren khin; ra na vbe kha wee e i mween etin ne o ya fi ovbi 
evbo ne o wee iren khin werrie. 

Emwen Nogie-Eneirrovbugie 

1 . Ikpia-oba kevbe ikhuo-oba hia mween etin ne iran ya ye oronmwen, ne 
iran suen egbee oghe iran, vbe na i na mu idogban-dogban ne o kaen ehe 
na ke rre, ovbi evbo ne a khin, ra ugamwen na ye, gue iran ode. Iran 
mween etin umwon-mwen vbe oronmwen rre. 

2. Iran te la oronmwen, a ghi mien wee okpia nii kevbe okhuo nii kue yo 
esese ne iran ronmwen egbe. 

3. Egbee o re eyoto otu vbe uwu evbo, ne iran ye; kevbe wee o kheke ne 
evbo kevbe arrioba gha re ugue ne iran. 

Emwen Nogie-Ehairrovbugie 

1 . Domwande-omwan mween etin ne o ya yaan awa, yaan oto kevbe emwin 
ukhu ere hia, kevbe wee, iren kevbe emwan ovbehe setin koko yaan ren 
kugbe. 

2. Ai khian loo etin ikpanro ne o ma kheke ya mien omwanikomwan emwin 
enren (owa, oto, ukhu ere hia), na kha wee ei ghi re oghoe. 

Emwen Nogie-Evairrovbugie 

Domwande-omwan nween etin ne o gha rroo vbe ne o yaan egbe ere vbe rro, 
kevbe ugamwen; O mween etin oghe a yaan egbe omwan, etin ne o setin ya fi 
ugamwen ra iyayi ere werrie; kevbe ode ne oya ga werrie, iren okpa ra ke iren ke 
ivbi otu ovbehe de bare ru afiwerrie nii vbe ekhokho ra vbe azagba; ne o rhiema 



ode ne o ya ga, ra ode iyayi na ma emwin la, na ru emwin la na ru ugamwen la, 
kevbe igbaro koto. 

Emwen Nogie-Okpairrovbugie 

Domwande-omwan o re o mween etin a yaan egbe omwan ne o ya ze iro ekhoe 
ere kevbe emwen obo re; o mween etin ne o ya ta emwen ne o kore ekhoe rre 
vbe ne ai na ta etafia ye ore kevbe wee oghi gualo emwin ne o ho oghi mie onren 
oghi vbe ta emwin ne o ha ne o ta ma agbon, la uwu ehe ughughan na la na gue 
agbon guan, vbe ne i na mwen idobo. 

Emwen Nogie-ugie 

1 . Domwande-omwan re o mween etin a yaan gbe omwan oghe arukhuerre 
vbe uwu asikoko kevbe akoko rroo. 

2. Ai khian ye etin mu omwanikomwan ne o debaa otu okpa. 

Emwen Nogie-Okpayanugie 

1 . Domwande-omwan o re o mween etin ne o ya gha mween oghae vbe 
arrioba evbo ere le uwu aze emwan ni mien-guan. 

2. Domwande-omwan o re o mween etin umwon-mwen ne o ya gha re okpa 
vbe iwinna arrioba evbo ere. 

3. Aho oghe emwan hia o re o khian gha re eyoto oghe etin arrioba; aho naa 
o re o khian gha rhiema vbe eghe-keghe aze ne o la uhen ne o gha rre ne 
emwan hia na mween obo, kevbe we, oghi gha re aze ne a ru vbe 
ekhokho ra emwanmwan aze ovbehe na ru la urro. 

Emwen Nogie-Evayanugie 

Domwande-omwan zee vbe okpa vbe emwan evbo, o kheke ne o gha re na ru 
asa gue, kevbe wee ovbe mween oghae vbe uwu akugbe uhunmwan evbo, 
vbene obo oghe domwande arrioba see na ya ru emwin hia ne o kheke nee, nei 



mwen amaru ne o miehe na gha re ne o ghae, ne o gha mween alaghodaro vbe 
orhion. 

Emwen Nogie-Ehayanugie 

1 . Domwande-omwan mween etin ne o ya winna, ra etin ne o ya ze aro 
iwinna ne o gha winna, ne o mween igiode emwanmwan iwinna, ne o gha 
fu ere egbe rre, kevbe ne o gha rrie ugue ere vbe obo ai mwen iwinna. 

2. Domwande-omwan o re o kheke na hae osa umwonmwen na, ye 
umwonmwen ne iran winnae, vbe nai na ze na gha ghae na, kevbe nai 
ghae na. 

3. Domwande-omwan ne o winnaen, o kere ne o mien igho ne o khekee ye 
iwinna ne o winnaen, ne o gha so re ya gbaro ghe egbe ere o re ne o 
miehe na gha mween ado-gbano vbe arroo, kevbe ne o gha mween ode 
ovbehe ne o gha ya mien iyobo, deghe o kheke. 

4. Domwande-omwan mween etin ne o ya deba otu oseghe emwan iwinna, 
ne o mien ehe na gha mween asa gue iwinna ere. 

Emwen Nogie-Eneyanugie 

Domwande-omwan mween etin ne o ya hewe, deba omwan eghe iwinna kevbe 
eghe irhiede na hae osa yi. 

Emwen Nogie-Ekesogban 

1 . Domwande-omwan mween etin ne o gha ya gha rro vbe isoken, ne o gha 
rre egberanmwen, ofunmwegbe ne iren kevbe igie-owa ere, deba evbare, 
ukpon, owa na gha dia, kevbe ukhunmwun na ya gbaro ghe egbe, kevbe 
ugamwen ovbehe hia ne o kheke, ke emwin ne o gha ye egbe ko degha 
mien wee eghi mween iwinna, egbe ma rraan ren, setin ghi ru emwin 
rhokpa, okhionmaen ra emwin ovbehe na ya yin, nei ghi mwen ne obo iren 
mase. 



2. O kere ne iye-omo-kevbe omo gha mween ode kpataki na gha ya gha 
gbaro ghe iran kevbe na ya ru iyobo ne iran. Emo hia fere na bie vbe 
oronmwen ra na ma bie uwu oronmwen, khian gha mween orhienrhien 
ugue okpa ne o kheke na emo hia vbene alughaen i na rro. 

Emwen Nogie-Eneirrovbogban 

1 . O kere ne domwande-omwan rue ebe. O kheke ne a mien wee ai ze igho 
ye iruemwin, agha rre mien wee owa iruemwin ne o koto see o re ai hae 
osa ye o. 

2. Emo hia fere, o re a khian yi uhi ere na we ne iran ye owa iruemwin ebe 
ne o ke oto. A gha kie owa ebe iruemwin ifuero ye oto, kevbe we a gha 
vbe kie owa Iruemwin ne o yo see ye oto ne emo ni ruemwin ebe iran see 
omwan na ya rhie omwan obo. 

3. A khian mien wee a dia iruemwin ye ode ne o gha na rrie alaghodaro ne o 
gbae ne omwan, kevbe ne o ya uyi na rrie ne etin omwan wegbe kevbe ne 
ayanegbe omwan hia. 

4. Iruemwin ghi vbe fon irenmwin mu, a kue ne a gha yin kugbe vbe ose vbe 
adese uhunmwun evbo hia ke otu ugamwen. Osa ughughan, oghi vbe ru 
iyobo ne Akugbe Uhunmwun Evbo hia ne iran ya da emwanmwan iwinna 
ofunmwegbe yi ese. Evbl-bie emo mween etin ne iran ya ze aro iruemwin 
ne a gha rhie ne ivbi iran. 

Emwen Nogie-Ehalrrovbogban 

1 . Domwande-omwan mween etin ne o ya mween oghae vbe emwin-arre 
oghe evbo ne o ye, ne o rrie orhienrhien iwinna ifuezo, kevbe ne o vbe 
ghae vbe emwin alaghodaro ifuero ke o maa ne o ladian vbo. 

2. Domwande-omwan o re o mween etin na mien wee a ru asa kevbe ugue 
ne emwin ifuero ne o ru ra ebe ne o gben ladian. 

Emwen Nogie-Evairrovbogban 



O kheke domwande-omwan ne o gha mween oghae vbe emwanmwan oghe 
uhunmwun evbo na na gbenne iyen emwin ne o kaen etin ne omwan mween 
kevbe orhiegbe. 

Emwen Nogie-Okpairrovbogban 

1 . Domwande-omwan o re o mween iwinna ne o ru ne evbo ne o ye ne o na 
yan uho wan ladian. 

2. Vbe omwan a gha loo etin ne ore oghoe kevbe ayaan-egbe-omwan ren, 
emwin ne ilele uhi khara okpa kekan o re o khian na gha gbe uhunmwun 
koto, rhunmwunda na mien wee a rrie ogho kevbe uyi ne etin kevbe 
ayaanegbe omwan oghe omwan ovbehe, na mien wee uyinmwen ne o 
gbae, a ru henne-henne kevbe omaa oghe evbo nii. 

3. Ai khian gha loo etin na kevbe ayaan-agbe omwan na vbe ode ne ogha na 
gbe odan ye emwanmwan iruemwin oghe Akugbe Uhunmwun Evbo hia. 

Emwen Nogie-ogban 

Emwin okpa i rro vbe uwu Iyen Emwen emwi na rhaan na ne o rhie etin ne 
arriobaikarhoba otuikotu omwaikomwan ne o ya ru emwikemwin ne o gha si 
ofuan ne etin kevbe ayaan-egbe omwan na mwanmwan ye uwu ere. 



